CELEX: 62008TN0180
Language: et
Date: 2008-05-15 00:00:00
Title: Kohtuasi T-180/08 P: Giuseppe Tiralongo 15. mail 2008 esitatud apellatsioonkaebus Avaliku Teenistuse Kohtu 6. märtsi 2008 . aasta otsuse peale kohtuasjas F-55/07: Tiralongo vs . komisjon

5.7.2008   
            
            
               ET
            
            
               Euroopa Liidu Teataja
            
            
               C 171/45
            
         Giuseppe Tiralongo 15. mail 2008 esitatud apellatsioonkaebus Avaliku Teenistuse Kohtu 6. märtsi 2008. aasta otsuse peale kohtuasjas F-55/07: Tiralongo vs. komisjon
   (Kohtuasi T-180/08 P)
   (2008/C 171/86)
   Kohtumenetluse keel: itaalia
   Pooled
   
      Apellatsioonkaebuse esitaja: Giuseppe Tiralongo (Ladispoli, Itaalia) (esindajad: advokaadid F. Sciaudone, R. Sciaudone, S. Frazzani)
   
      Teine menetluspool: Euroopa Ühenduste Komisjon
   Apellandi nõuded
   
               —
            
            
               Tühistada 6. märtsi 2008. aasta määrus kohtuasjas F-55/07 ja saata kohtuasi tagasi Avaliku Teenistuse Kohtule uue sisulise otsuse tegemiseks kooskõlas juhistega, mille Esimese Astme Kohus sel eesmärgil annab;
            
         
               —
            
            
               mõista komisjonilt välja käesoleva menetluse ja kohtuasjas F-55/07 toimunud menetluse kohtukulud.
            
         Väited ja peamised argumendid
   Apellant väidab oma nõuete põhjenduseks järgmist:
   
               —
            
            
               õiguskaitsevahendite iseseisvust käsitleva kohtupraktika väär kohaldamine. Eelkõige eksis Avaliku Teenistuse Kohus, kohaldades kohtupraktikast tulenevaid põhimõtteid, mis puudutavad õigusvastastest aktidest põhjustatud kahju hüvitamist, ehkki kõnesolevas asjas on kahju tekkinud õigusvastaste toimingute tõttu;
            
         
               —
            
            
               vaidlusalusel määrusel puudub põhjendus osas, milles seal on sõnaselgelt väidetud, et kolm komisjoni toimingutega seonduvat õigusvastasuse väidet puudutavad tegelikult teatavate aktide õigusvastasust;
            
         
               —
            
            
               õiguskaitsevahendite iseseisvust käsitleva kohtupraktika väär kohaldamine. Eeskätt eksis Avaliku Teenistuse Kohus kinnitades, et õiguskaitsevahendite iseseisvuse põhimõttel puudub kõnesolevas asjas mõju;
            
         
               —
            
            
               põhjenduste puudumine mittevaralise kahju hüvitamise nõude osas. Ehkki apellant on esitanud üksteise järel mitmeid väiteid mittevaralise kahju ja komisjoni toimingute vahelise põhjusliku seose tõendamiseks, ei sisalda vaidlusalune määrus ühtki selgitust, mis võimaldaks mõista eelnimetatud väidete tagasilükkamise põhjusi.